सीआईए प्रमुख के पद पर पैट्रियस के नाम को मंजूरी  
अमेरिकी सीनेट ने देश की खुफिया एजेंसी सीआईए के निदेशक के पद के लिए गुरुवार को जनरल डेविड पैट्रियस के नाम को मंजूरी दे दी।
अमेरिकी सीनेट ने देश की खुफिया एजेंसी सीआईए के निदेशक के पद के लिए गुरुवार को जनरल डेविड पैट्रियस के नाम को मंजूरी दे दी। लियोन पेनेटा की रक्षा मंत्री पद पर नियुक्ति की वजह से सीआईए निदेशक का पद रिक्त हो गया था। समाचार एजेंसी ईएफई के अनुसार अमेरिकी सेना में 37 से ज्यादा साल तक सेवाएं दे चुके पैट्रियस पिछले एक साल से अफगानिस्तान में तैनात अंतरराष्ट्रीय सेनाओं के कमांडर हैं।  सीनेट में मतदान से पहले खुफिया मामलों की समिति के अध्यक्ष डैनी फेनस्टेन ने कहा कि उनकी सैन्य सेवा का अनुभव, कौशल और योग्यता का लाभ मिलेगा। वह इस पद के लिए बिल्कुल मुनासिब व्यक्ति हैं।  पैट्रियस ने कहा है कि वह सितम्बर में सीआईए के निदेशक का पदभार संभालने से पहले सेना ने औपचारिक तौर पर सेवानिवृत्त होना चाहते हैं। लेकिन वह 33,000 अमेरिकी सैनिकों की वापसी के पहले चरण के निरीक्षण के लिए अफगानिस्तान बने रहना चाहते हैं। पैट्रियस ने इससे पहले इराक में अमेरिकी फौजों की कमान सम्भाल चुके हैं और वह केंद्रीय कमान की जिम्मेदारी भी उठा चुके हैं। रॉबर्ट गेट्स के रक्षा मंत्री पद से सेवानिवृत्त होने के फैसले की वजह से पूरी राष्ट्रीय सुरक्षा टीम में बदलाव किया गया है। गेट्स को वर्ष 2006 में राष्ट्रपति जार्ज डब्ल्यू बुश ने नियुक्त किया था और वह बराक ओबामा के राष्ट्रपति पद पर आसीन होने के बाद भी पद पर बने रहे थे।